Diari Oficial de la Generalitat Valenciana


Sumari del DOGV 7569, del 13-07-2015 (2015/6223)

RESOLUCIÓ de 22 de juny de 2015, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària número 2 denominada canyada reial del Bovalar, al terme municipal de Càlig, en el tram contigu a la parcel·la 34 del polígon cadastral 6.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7569

Data del DOGV
:   13-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6223


Data del document
:   22-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 22 de juny de 2015, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària número 2 denominada canyada reial del Bovalar, al terme municipal de Càlig, en el tram contigu a la parcel·la 34 del polígon cadastral 6. [2015/6223]  
Antecedents de fet  
1. La classificació de les vies pecuàries de Càlig, província de Castelló, va ser aprovada mitjançant una Orde Ministerial de 13 de setembre de 1971 i publicada en el Boletín Oficial del Estado número 241, de 8 d'octubre de 1971. En l'esmentada classificació, s'assigna a la via pecuària canyada reial del Bovalar el número 2 i una amplària legal de 75,22 metres, amb una longitud aproximada de 9.700 metres en direcció, de manera general, NE-S.  
2. Amb data 2 de juny de 2008, té entrada amb número de registre 12.983, en l'edifici PROP, en la Conselleria de Medi Ambient, Aigua, Urbanisme i Habitatge de Castelló, un ofici de denúncia per presumpta infracció a la Llei de Vies Pecuàries i presumpte delicte tipificat en la 10/1995 del Codi Penal, presentada per agents mediambientals de la demarcació 1a (Sant Mateu), al terme municipal de Càlig, partida de Las Polas Basas, amb coordinades aproximades X=275.580, Y= 4.478.383, en el fus 31. Els fets denunciats es corresponen a «execució d'obres no autoritzades en terrenys de via pecuària, la qual cosa podria suposar una infracció a la Llei de Vies Pecuàries en l'article 21.2.b i un cas de construcció en domini públic arreplegat en la Llei 10/1995, del Codi Penal, en l'article 319», dins de la canyada reial del Bovalar.  
  
3. Amb data 3 de desembre de 2010, té entrada en el Registre General de la Conselleria de Medi Ambient, Aigua, Urbanisme i Habitatge, ofici del director territorial de Castelló, de 30 de novembre de 2010, en el qual sol·licita l'inici de la delimitació parcial d'unes quantes vies pecuàries entre la qual es troba la número 2 del terme municipal de Càlig, denominada canyada reial del Bovalar, en el tram contigu a la parcel·la 34 del polígon 6.  
4. Amb data 14 de gener de 2011, el conseller de Medi Ambient, Aigua, Territori i Habitatge, a proposta de la Direcció General de Medi Natural de la mateixa data, dicta una resolució per la qual acorda autoritzar l'inici de l'expedient de delimitació parcial de la via pecuària número 2 del terme municipal de Càlig, denominada canyada reial del Bovalar, en el tram contigu a la parcel·la 9006 del polígon cadastral 6, a l'altura de la parcel·la 34, amb subjecció a la legislació vigent.  
5. Amb data 4 d'abril de 2013, el director territorial de Castelló de la Conselleria d'Infraestructures, Territori i Medi Ambient, redacta proposta d'aprovació de la delimitació en els mateixos termes indicats per l'instructor en l'informe de 18 de juliol de 2012.  
6. El 20 de febrer de 2014, el Servici d'Ordenació i Gestió Forestal emet informe favorable sobre la delimitació parcial i el director general de Medi Natural proposa la seua aprovació, i es remet a l'Advocacia General de la Generalitat, per al seu informe, l'expedient i la proposta d'esborrany d'orde de la consellera per a l'aprovació de l'esmentada delimitació parcial de la via pecuària mencionada.  
7. Amb data 20 de març de 2014, l'Advocacia General de la Generalitat emet un informe jurídic sobre el projecte d'orde d'aprovació de la delimitació parcial de la via pecuària número 2 canyada reial del Bovalar en el tram contigu a la parcel·la 9006 del polígon cadastral 6, del terme municipal de Càlig (Castelló), en què conclou que el procediment administratiu de delimitació citat està caducat, al transcórrer el termini màxim legal per a la seua resolució de 18 mesos que establix l'article 52.e de la Llei 33/2003, de 3 de novembre, del Patrimoni de les Administracions Públiques.  
8. Amb data 12 de maig de 2014, la directora general de Medi Natural proposa la resolució de caducitat i arxivament de les actuacions realitzades en l'expedient administratiu, sense perjuí que s'inicie un nou procediment de delimitació.  
9. Amb data 13 de maig de 2014, la consellera d'Infraestructures, Territori i Medi Ambient resol declarar la caducitat i l'arxivament de les actuacions realitzades en l'expedient administratiu SF/VP/DES/9(2)/2011 de delimitació parcial de la via pecuària canyada reial del Bovalar, en el tram contigu a la parcel·la 9006 del polígon cadastral 6 del terme municipal de Càlig, al transcórrer el termini màxim legal per a la seua resolució de 18 mesos, comptats des de l'acord d'iniciació, sense perjuí que s'inicie un nou procediment de delimitació.  
  
10. Amb data 25 de juny de 2014, el Servici Territorial de Medi Ambient de Castelló emet informe favorable sobre l'inici de l'expedient de delimitació parcial de la via pecuària número 2, denominada canyada reial del Bovalar, del terme municipal de Càlig, en el tram contigu a la parcel·la 34 del polígon cadastral 6, a fi de definir els seus límits, de conformitat amb el que establix l'acte de classificació, amb subjecció a la legislació vigent.  
11. Amb data 27 de juny de 2014, el director territorial de Castelló d'esta conselleria, proposa l'inici de l'expedient de delimitació parcial.  
12. Amb data 7 d'agost de 2014, la directora general de Medi Natural resol autoritzar l'inici de l'expedient de delimitació parcial de la via pecuària núm. 2, denominada canyada reial del Bovalar, del terme municipal de Càlig, en el tram contigu a la parcel·la 34 del polígon cadastral 6, a fi de definir els seus límits, de conformitat amb el que establix l'acte de classificació, amb subjecció a la legislació vigent.  
  
13. L'anunci d'inici de les operacions de delimitació parcial de la via pecuària canyada reial del Bovalar va ser publicat en el Diari Oficial de la Comunitat Valenciana número 7389, de 27 d'octubre de 2014, designant data, hora i lloc de l'inici de les operacions de fitació. A més, l'inici d'operacions ha sigut objecte de publicació per mitjà d'edicte i s'ha exposat en els taulers d'anuncis dels ajuntaments de Càlig i Peníscola. Així mateix, es va informar del dit acte, per mitjà de notificació personal, a tots aquells titulars de parcel·les afectades i també als organismes i col·lectius interessats. Els dits treballs es van dur a terme el dia 25 de novembre de 2014.  
14. Finalitzades estes operacions, va ser formulada proposició de delimitació, l'exposició al públic de la qual va ser anunciada en el Diari Oficial de la Comunitat Valenciana número 7484, de 12 de març de 2015, i s'establix un termini d'un mes des de la seua publicació, perquè els interessats pogueren interposar les al·legacions o reclamacions oportunes. Així mateix, es va complir el tràmit d'audiència establit en l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú, i es va informar tots aquells contigus i ocupants de la via pecuària de l'exposició al públic del referit expedient i se'ls va atorgar un termini de quinze dies per a al·legar i presentar tots els documents i justificants que estimaren pertinents.  
15. Amb data 30 d'abril de 2015, el director territorial de Castelló de la Conselleria d'Infraestructures, Territori i Medi Ambient, certifica que, una vegada finalitzat el termini d'exposició pública i tràmit d'audiència, no s'han presentat al·legacions a l'expedient.  
16. Amb data 11 de maig de 2015, l'instructor de l'expedient de la delimitació parcial de la via pecuària canyada reial del Bovalar, al terme municipal de Càlig, província de Castelló, en el seu tram contigu a la parcel·la 34 del polígon cadastral 6, emet informe favorable sobre la seua aprovació, d'acord amb la proposició de delimitació i plànols que consten en l'expedient.  
17. Amb data 13 de maig de 2015, el director territorial de Castelló d'esta conselleria, proposa l'aprovació de la delimitació en els mateixos termes indicats per l'instructor en l'informe d'11 de maig de 2015.  
  
18. Amb data 9 de juny de 2015, el tècnic del Servici d'Ordenació i Gestió Forestal emet informe favorable sobre l'aprovació de l'expedient de delimitació.  
19. Amb data 9 de juny de 2015, el cap del Servici d'Ordenació i Gestió Forestal dicta informe favorable a l'aprovació de la delimitació, en els termes proposats des de la Direcció Territorial de Castelló.  
20. Amb data 10 de juny de 2015, la directora general de Medi Natural proposa l'aprovació de l'expedient de delimitació parcial citat, d'acord amb la proposta del director territorial de Castelló.  
21. Amb data 19 de juny de 2015, l'Advocacia General de la Generalitat en la Conselleria d'Infraestructures, Territori i Medi Ambient emet informe favorable sobre la proposta de resolució de la delimitació parcial de via pecuària sotmés a informe.  
  
Fonaments de dret  
1. La competència per a la resolució del present expedient correspon a la Conselleria d'Infraestructures, Territori i Medi Ambient, en virtut del que disposen la Llei 3/1995, de 23 de març, de Vies Pecuàries; la Llei 14/2003, de 10 d'abril, de Patrimoni de la Generalitat, i en el Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient.  
2. El present acte administratiu es regix pel que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; per la Llei 3/1995, de 23 de març, de Vies Pecuàries; per la Llei 14/2003, de 10 d'abril, de Patrimoni de la Generalitat; pel Decret 47/2015, de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, i la resta de normativa aplicable al cas.  
3. La classificació de les vies pecuàries de Càlig, província de Castelló, va ser aprovada mitjançant una Orde Ministerial de 13 de setembre de 1971 i publicada en el Boletín Oficial del Estado número 241, de 8 d'octubre de 1971.  
4. L'article 8.1 de la Llei 3/1995, de 23 de març, de Vies Pecuàries, definix la delimitació com «l'acte administratiu pel qual es definixen els límits de les vies pecuàries de conformitat amb el que establix l'acte de classificació», mentres que el 7 definix l'acte de classificació com «l'acte administratiu de caràcter declaratiu en virtut del qual es determina l'existència, amplària, traçat i la resta de característiques físiques generals de cada via pecuària».  
5. L'article 14 de la Llei 3/2014, d'11 de juliol, de la Generalitat, de Vies Pecuàries, de la Generalitat Valenciana, definix la delimitació i regula el procediment per a la tramitació d'este.  
Vistes la Llei 3/1995, de 23 de març, de Vies Pecuàries; la Llei 30/1992, de 26 de novembre, de 26 de novembre, de Règim Jurídic de les Administracions Públiques i del Procediment Administratiu Comú; la Llei 14/2003, de 10 d'abril, de Patrimoni de la Generalitat Valenciana; la Llei 33/2003, de 3 de novembre, del Patrimoni de les Administracions Públiques, i la resta de disposicions concordants, resolc:  
  
  
Primer  
Aprovar la delimitació parcial de la via pecuària número 2 denominada canyada reial del Bovalar, al terme municipal de Càlig, província de Castelló, en el tram contigu a la parcel·la 34 del polígon cadastral 6, d'acord amb la proposta de delimitació i plànols que consten en l'expedient i les característiques de la qual són les següents:  
Longitud delimitada: 31,9 m.  
Amplària legal: 75/2 m (eix sobre línia de terme Càlig-Peníscola, per la qual cosa el límit se situa a 37,5 m del dit eix).  
Superfície delimitada: 1.135,4 m².  
Nombre d'intrusions: 1.  
Superfície total intrusions: 1.135,4 m².  
  
Segon  
Procedir a la cancel·lació total o parcial de totes les inscripcions registrals que siguen contradictòries amb la delimitació.  
  
Tercer  
Requerir els causants de les intrusions de l'amplària necessària perquè corregisquen les irregularitats que es deriven dels plànols i documents que hi ha en l'expedient.  
  
Quart  
Traslladar la resolució aprovatòria a l'administració cadastral, d'acord amb el que establix l'article 14.c del Reial Decret Legislatiu 1/2004, de 5 de març, pel qual s'aprova el text refós de la Llei del Cadastre Immobiliari.  
  
Quint  
Elevar el certificat de la delimitació aprovat al Registre de la Propietat corresponent, als efectes de registrar com a domini públic l'àmbit delimitat.  
Esta resolució serà notificada per la Direcció Territorial de Castelló als interessats en el present procediment.  
  
Contra la present resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, comptador des de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercitar qualsevol altre recurs que estimen oportú.  
  
València, 22 de juny de 2015.- La consellera d'Infraestructures, Territori i Medi Ambient: Isabel Bonig Trigueros.